‘மூன்று முகம்’, ‘அமரன்’, ‘சகலகலா வல்லவன்’, போன்ற திரைப்படங்களில் இவருடைய வசீகரமான தோற்றத்தினாலும், கவர்ச்சிகரமான நடனத்தினாலும் தமிழ் ரசிகர்களின் நெஞ்சில் கவர்ச்சிப்புயலாக வலம்வந்தார். இவர் பல்வேறு கதாபாத்திரங்களை ஏற்று நடித்திருந்தாலும், கவர்ச்சி நடிகையாகவே அடையாளப்படுத்தப்பட்டார். இருப்பினும், ‘அலைகள் ஓய்வதில்லை’, ‘நீங்கள் கேட்டவை’, ‘தாலாட்டு கேட்குதம்மா’, ‘மூன்றாம் பிறை’, ‘லயனம்’ போன்ற திரைப்படங்களின் மூலம் தன்னுடைய வித்தியாசமான நடிப்பை வெளிப்படுத்தி கவர்ச்சி மட்டுமின்றி, அனைத்து விதமான கதாபாத்திரங்களிலும் நடிக்கமுடியும் என்பதனை நிரூபித்தார்.